
R O M Â N I A
JUDEŢUL SIBIU

CONSILIUL LOCAL AL COMUNEI ORLAT

Comuna Orlat , str. Avram Iancu , nr. 202 , tel/fax 0269/571104 , 0269/571455

H O T Ă R Â R E A
Nr. 28 / 2021

privind aprobarea nivelului maxim al tarifelor pentru prestările de servicii de exploatări forestiere, în scopul exploatării masei lemnoase, în anul 2021  


Consiliul Local al Comunei Orlat , Judeţul Sibiu , întrunit în şedinţă ordinară la data de  27.05.2021, 

                         În aplicarea art. 196 alin. 1 lit. a  din O.U.G. nr. 57/2019 privind Codul administrativ, cu modificările şi completările ulterioare,        
                         Luând în considerare adresa Regiei Publice Locale Ocolul Silvic Cindrel RA nr. 421/06.04.2021, 

 
 
Luând act de referatul de aprobare la proiectul de hotărâre iniţiat de către primarul Comunei Orlat prin care se propune Consiliului Local aprobarea nivelului maxim al tarifelor pentru prestările de servicii de exploatări forestiere, în scopul exploatării masei lemnoase, în anul 2021 , precum şi de raportul de specialitate întocmit în acest sens , 

 
Ţinând seama de  prevederile art 52 din H.G. nr. 715/2017 pentru aprobarea Regulamentului de valorificare a masei lemnoase din fondul forestier proprietate publică,         
                        Având avizul comisiilor de specialitate constituite la nivelul autorităţii deliberative din Comuna Orlat , 


                        În temeiul art. 129 alin. 2 lit. d , alin. 7 lit. r ,  art. 133 alin.1 , art. 139 alin. 1 din O.U.G. nr. 57/2019 privind Codul administrativ, cu modificările şi completările ulterioare,        
H O T Ă R Ă Ş T E :  

Art. 1   :  
Se aprobă nivelul maxim al tarifelor pentru prestările de servicii de exploatări forestiere, în scopul exploatării masei lemnoase din fondul forestier propriu Comunei Orlat prin Regia Publică Locală  Ocolul Silvic Cindrel RA  , în anul 2021, astfel :
1. Tehnologia de exploatare prevede executarea fazei de scos-apropiat cu funicularul : 150 lei/m3
2. Tehnologia de exploatare prevede executarea fazei de scos-apropiat cu tractor/TAF : 100 lei/m3
3. Tehnologia de exploatare prevede executarea fazei de scos-apropiat cu atelaje şi tractor /TAF : 120 lei/m3
Art. 2 ( 1 ) :
Prezenta hotărâre se comunică prefectului judeţului Sibiu în vederea exercitării controlului cu privire la legalitate şi se aduce la cunostinţa publică prin grija secretarului general al comunei Orlat.

           ( 2 ) : 
Aducerea la cunoştinţa publică se face prin afişare la sediul autorităţilor administraţiei publice locale , prin afişare la Panoul de Afişaj al Consiliului Local al Comunei Orlat .

            ( 3 ) : 
Se încredinţează Regia Publică Locală Ocolul Silvic Cindrel RA cu ducerea la îndeplinire a prevederilor prezentei hotărâri .
Adoptată la Orlat , data : 27 mai 2021

